procesaur/Wiki.mk huggingface dataset:
Симболизам

Симболизам — уметнички и книжевен правец кој настанал во Франција кон крајот на 19 век како отфрлање на натурализмот и реализмот. Симболизмот имал свои почетоци уште од периодот на романтизмот, и траел и после 1900 година, кога се смета дека како правец изумрел.
1 Претставници
Во литературата главен претставник на симболизмот е Шарл Бодлер. Покрај него, тука се и германскиот поет и романописец Новалис, американскиот раскажувач и лиричар Едгар Алан По, француските романтичари Виктор Иго и Алфред Вињи.
Непосредни претходници на симболизмот се сметаат: Артур Рембо, Стефан Маларме, Верлен, кои се сметаат и за негови најдобри претставници, а Маларме и за најзначаен теоретичар.
Во Германија: Р.М. Рилке и Х. фон Хофманстал.
Во Англија: Оскар Вајлд и В.Б. Јејтс.
Во Русија: Валериј Брјусов, Андреј Бели, Вјачеслав Иванов, Александар Блок.
Во Југославија: Јован Дучиќ, А. Г. Матош, Отон Жупанчич и други.
2 Во поезијата
Во основата на својата поетика симболистите ги ставиле теоретските ставови и поетската пракса на Шарл Бодлер: современ поет, син на големиот град, кој во својата сензибилност слегува до дното на човечкиот физички и морален пад, наоѓајќи го во темните длабочини на човечкото битие најголемото патење но и најголемата восхитеност, спој на несреќа и убавина („Ужасот на животот - екстазата на животот“).
Природата во своите појавни облици е само привидност (сон), а под тоа се крие вистинската суштина на нештата. Поетот е видовит пророк, кој во моменти на поетска интуиција ги открива тие суштини. Со „симбол“ се означува поетска слика која се прелева многу над своето основно значење, и дифузно сугерира многу идеи и емоции. Наспроти романтичарските барања за субјективност на поетскиот израз, симболизмот ја прогласува имперсоналноста (безличноста) како основна поетска инспирација.
3 Значење и влијание
Според српскиот поет Јован Дучиќ, симболизмот не бил ново духовно движење, туку само нов манир, само нов начин на говорење, но не и ново чувство. Оттука, многу брзо, тој бил целосно исцрпен и опаднал. Во симболизмот има многу големи грешки, неговата психологија е ненормална, неговите идеи и асоцијации се бизарни, неговите сензации се болни, неговото негирање на непосредното доживување е сосема погрешно, а неговата музика е само бесцелно преценување на споредните случаи. Затоа, тоа движење завршило во здодевност.
Hip Young Guitar Slinger

''Hip Young Guitar Slinger'' е компилационен албум составен од студиот сесиите на Џими Пејџ пред ерата на „Led Zeppelin“, а снимени се помеѓу 1962 и 1966. Издаден е на 4 септември, 2000.
Од поголемо значење не е прашањето дали Пејџ свири на секоја песна од албумот. На пример, во историската секција на официјалното мрежно место на „Lancastrians'“ се вели дека тој не свирел на „We'll Sing in the Sunshine“, а свирел на Б-страната, односно на песната „Was She Tall“.
1 Список на песни
1.1 Прв диск
#„Carter-Lewis and the Southerners“ - „Who Told You?“
#Грегори Филипс - „Angie“
#Грегори Филипс - „Please Believe Me“
#„Carter-Lewis and the Southerners“ - „Somebody Told My Girl“
#„Carter-Lewis and the Southerners“ - „Skinny Minnie“
#Вејн Гибсон - „Kelly“
#Вејн Гибсон - „See You Later, Alligator“
#„The Kinks“ - „Revenge“
#„The Kinks“ - „Bald Headed Woman“
#„The First Gear“ - „A Certain Girl“
#„The First Gear“ - „Leave My Kitten Alone“
#„The Primitives“ - „Help Me“
#„The Primitives“ - „Let Them Talk“
#„The Lancastrians“ - „We'll Sing in the Sunshine“
#„The Lancastrians“ - „Was She Tall“
#„The Primitives“ - „You Said“
#„The Primitives“ - „How Do You Feel“
#„The First Gear“ - „The ‘In’ Crowd“
#„The First Gear“ - „Gotta Make Their Future Bright“
#„The Fifth Avenue“ - „The Bells of Rhymney“
#„The Fifth Avenue“ - „Just Like Anyone Would Do“
#„Nico“ - „I'm Not Sayin'“
#„Nico“ - „The Last Mile“
#Грегори Филипс - „Down in the Boondocks“
#Грегори Филипс - „That's the One“
#The Masterminds“ - „She Belongs to Me“
#The Masterminds“ - „Taken My Love“
1.2 Втор диск
#„John Mayall's Bluesbreakers - „I'm Your Witchdoctor“
#„John Mayall & the Bluesbreakers“ - „Telephone Blues“
#„John Mayall & the Bluesbreakers“ со Ерик Клептон - „On Top of the World“
#„Les Fleur de Lys“ - „Moondreams“
#„Les Fleur de Lys“ - „Wait for Me“
#„The Lancastrians“ - „The World Keeps Going Round“
#„The Lancastrians“ - „Not the Same Anymore“
#„The Factotums“ - „Can't Go Home Anymore My Love“
#„Les Fleur de Lys“ - „Circles“
#„Les Fleur de Lys“ - „So Come On“
#„Twice as Much“ - „Sittin' on a Fence“
#„Twice as Much“ - „Step Out of Line“
#Крис Фарлоу - „Moanin'“
#Ерик Клептон и Џими Пејџ - „Choker“
#Ерик Клептон и Џими Пејџ - „Freight Loader“
#Ерик Клептон и Џими Пејџ - „Miles Road“
#Ерик Клептон и Џими Пејџ - „Draggin' My Tail“
#„All Stars“ вклучувајќи го и Џими Пејџ - „L.A. Breakdown“
#„All Stars“ вклучувајќи го и Џими Пејџ - „Down in the Boots“
#Ерик Клептон - „Snake Drive“
#Ерик Клептон - „West Coast Idea“
#Ерик Клептон - „Tribute to Elmore“
#„The All Stars“ со Џеф Бек - „Chuckles“
#„The All Stars“ со Џеф Бек - „Steelin'“
#„The All Stars“ со Ники Хопкинс - „Piano Shuffle“
#Кирил Дејвис и „The All Stars“ - „Not Fade Away“
Нина Спирова

Нина Спирова (, — Коштуниќи, ) — една од најпознатите македонски пејачки на староградска и народна музика на сите времиња. Со нејзиниот милозвучен и моќен глас остави трајни вредности, музички записи на неколку забавни мелодии кои станаа евергрини, како и на бројни бисери на староградската македонска музика.
Таа има исполнето и снимено голем број познати музички хитови, од страна на светски аранжери како и голем број на обработки на македонски народни песни. Ќе останат како трајни вредности нејзините интерпретации на „Бог да бие кој прв почна“, „Пилето ми пее“, „Не си го продавај Кољо чифликот“, „Судбо моја, судбино“, „Зајди, зајди, јасно сонце“, „Кажи, кажи либе Стано“, ,,Еден бакнеж", ,,Молчи, молчи" и многу други.
Скромна, ненаметлива, повлечена, насмеана,со многу малку, речиси ништо познато од нејзиниот приватен живот, со однесување несвојствено за пејачка која претставува ѕвезда од конкретниот калибар. Спирова засекогаш се повлече од естрадната сцена во почетокот на 80-тите години и веќе претставува дел од македонското музичкото минато.
1 Кариера
Според нејзините почитувачи, но и музичките стручњаци, главен белег има оставено пеејќи ја македонската народна, но и староградската песна. Има учествувано на првите изданија на Скопскиот фестивал, а има соработувано со најпознатите македонски автори, композитори и музички аранжери, меѓу кои Драган Ѓаконовски - Шпато, Љубомир Бранѓолица, Димитар Масевски и многу други. Има снимено над 80 композиции само за музичката продукција на МРТВ, од кој поголемиот број се хитовите: „Молчи, молчи“, „Еден бакнеж“, „Езеро мое“, „Далечен крај“, „Пелистерски очи“, „На овој ден“ итн.
Има снимено сингл плочи на српскохрватски јазик, додека забележителен настап имала на фестивалот "Белградска пролет' ("Београдско пролеће") во 1964 година, со песната „Бела хризантема“.
Како еден од вечните евергрини, кои ќе останат да не асоцираат на прекрасното минато претставува и хитот „Еден бакнеж“ во придружба на Македонската филхармонија. Безвременска песна која има учествувано на фестивалот „Опатија“ во 1962 година и се има закитено со првата награда.
Стефан Верковиќ

Стефан Верковиќ роден во село Угљара, на босанскиот брег на Сава, на 5 март 1821 година. Умрел 30 декември 1893 во Софија. Бил фолклорист, етнограф, нумизматичар и археолог. Познат по контроверзната „Веда Словена“.
1 Животопис
Имал тешко детство, без мајка. Учел во Фрањевачко калуѓерско училиште во Толиса, за свештеник. На 12 години се закалуѓерил во еден манастир на Сутјеска, каде останал 2 години. Калуѓерското име му било Илија (Елиас). Во 1837 година се запишал на теолошки студии во Загреб, каде останал три години. Студиите не ги довршил, се отпишал.
Во 1843 година заминал во Белград. Од 1850 до 1877 година шетал низ Македонија како пропагатор на српската влада во Македонија. Имал можност да се запознае со македонските интелектуалци од тоа време, на кои им носел српски и словенски книги и списанија. Собирал народни умотворби низ Македонија.
2 Дела
* 1858 - „“ (Санкт Петербург)
* 1860 - „“ (Белград)* 1867 - „“ (Москва)
* 1868 - „Описание быта болгар, населяющих Македонию“ (Москва)
* 1874 - „“ (Белград)
* 1881 - „“ (Санкт Петербург)
* 1885 - „Седемгодишно страдание на С. И. Веркович в Россия“ (Русчук)
* 1889 - „Топографическо-этнографическій очеркъ Македоніи“ (Санкт Петербург)
Првата збирка на македонски песни „Народне песме македонски Бугара“ ја издал во 1860 година во Белград, во 1500 примероци.
Книгата содржела 335 песни собрани од Велес, Дебар, Крушево и Сер. Песните биле претежно лирски (женски) песни, кои ги поделил на два дела по девет групи. На собраните песни не им пишал ни име, место или време кога и од кого се чуени. Песните се полни со јазични грешки, но и правописни грешки.
„Веда Словена“ е книга која ја издал во два тома, првиот том во Белград во 1874 година, а вториот во Петербург во 1881 година. Ова дело содржи околу 30 илјади стихови. Верковиќ тврдел дека првата од ведите ја добил на 23 август 1865 година. Тоа биле фалсификувани македонски веди, за кои тој бил измамен, иако останува отворено прашањето дали соработувал и самиот со измамникот. Имал материјал и за трета книга.
По неговата смрт се објавени:
* Сборник Верковича I, издадена 1920 година во Петроград, во редакција на Петар Лавров. Книгата содржи 200 македонски песни, кои се без наслови и без никакви податоци каде и кога се собирани, освен во мал број песни од кои се гледа дека се собрани во Лагадинскиот крај. И оваа книга е полна со јазично-правописни грешки.
* Јужномакедонски народни приказни, издадена во 1932 година во Прага, од Чешката академија на науките, а во редакција на П. Лавров и Јиржи Поливка. Оваа збирка содржи 133 македонски народни приказни, 2 предговора, чешки превод, речник на недоволно познати зборови, регистри и коментари, со што се смета за комплетна научна публикација што ги содржи најстарите запишани македонски приказни. Во збирката се уфрлени и 34 прикани што ги испратил Иван Шишманов од Бугарија, на кои има податоци каде и од кого се запишани.
Христо Делчев

Христо Николов Делчев — македонски револуционер учесник во македонското револуционерно движење, деец на Македонската револуционерна организација и ВМРО.
1 Животопис
Христо Делчев е роден 1885 година во Кукуш, тогаш во Отоманското Царство. Четврт по големина син на Никола Делчев и Султана Делчева, а негови браќа се Гоце, Димитар и Милан Делчев. Завршил гимназија во Кукуш. Работел како продавач на манифактура. Влегува во Организацијата и станал член на Кукушкиот револуционерен комитет.
При избувнувањето на Првата балканска војна во 1912 година, Христо Делчев бил доброволец во Македонско-одринското ополчение и служел во Кукушко чета при 15 Штипска дружина. По Втората балканска војна, Делчев учествувал во создавањето на ВМРО и бил војвода во Кукушко. Во 1915 година земал учество во Валандовската акција.
Христо Делчев, оженет со три деца, се преселил да живее во Горна Џумаја, со него подоцна живеел и неговиот татко Никола. Христо Делчев умрел во 1927 година.
Тоби Гад

Тобијас „Тоби“ Гад е продуцент и текстописец сместен во Лос Анџелес од Германија, најпознат по соработката во пишувањето на песните: „Big Girls Don't Cry“ Ферги, „If I Were a Boy“ на Бијонсе Ноулс и „Untouched“ од The Veronicas.
ITunes Store

iTunes Store е софтвер-заснована дигитална продавница на мултимедија оперирана од Apple. Отворена како ''iTunes Music Store'' на 28 април 2003, со 200,000 предмети за купување, од април 2008, продавницата станала број-еден продавач во САД. На 24 февруари 2010, продавницата имала повеќе од 10 билиони спуштени песни; овој пресврт бил постигна со седум госини онлајн работа.
Вака Пуклана

Вака Пуклана (кечуански: ''Wak'a Pukllana'') е археолошко наоѓалиште во Перу во близина на Лима. Наоѓалиштето е составено од неколку платформи, каде има изградено пирамида и останти структури. Името на наоѓалиштето потекнува од кечуанскиот јазик и во превод значи „место за ритуални игри“. Вака Пуклана била важен церемонијален и административен центар за културата Лима, општество кое опстојувало во периодот од 200 до 700 година. Покрај нив, во наоѓалиштето се пронашле и елементи на Вариската култура.
Големата пирамида била изградена поради општествени и религиозни причини. Целиот комплекс е опколен од плаза или главниот плоштад каде има голем ѕид што го дели на два дела. Во едниот дел имало клупи и јами каде се давале риби и останат морски животински свет како подарок на боговите. Другиот дел од плоштадот бил административниот центар. Во административниот центар имало мали куќи изработени од плотови.
1 Поврзано
* Вариска култура
* Лима (култура)
* Перу
Кумпи Мају

Кумбе Мајо или Кумпи Мају — археолошко наоѓалиште во Перу, кој се наоѓа 12 километри југозападно од градот Кахамарка на околу 3.300 метри надморска височина. Ова археолошко наоѓалиште е познато по остатоците на аквадуктите кои биле градени во периодот пред Инките и кои се протегале на околу 5 милји. Аквадуктите собирале свежа вода и ја пренесувале до крајната цел. Денес се верува дека аквадуктите биле изградени околу 1500 г.п.н.е. Името на наоѓалиштето потекнува од кечуанскиот јазик што во превод значи „добро направен воден канал“. На самите аквадукти има изрезбани петроглифи.
1 Галерија
2 Поврзано
* Перу
* Археолошки наоѓалишта во Перу
Силјустани

Силјустани (''Sillustani'') — археолошко наоѓалиште во Перу во регионот Пуно. Наоѓалиштето потекнува од периодот пред Инките и всушност е гробишта. Грбовите се изградени во вид на кули наречени чулпи. Гробиштата потекнуваат од Ајмарите и народот Кола. Во структурите се сместувале посмртните останки на цели семејства, иако се верува дека биле наменети само за богати лица. Голем дел од грбовите биле опустошени од крадци на гробови.
1 Чулпи
Еден од главните елементи на ајмарската култура е давањето почит на предците и токму поради тоа, а и поради изразување на врската меѓу смртта и животот, чулпите биле градени. Внатрешноста на грбовите биле обликувани како женска матка и во гробот се ставале мумифицираните тела. Единствениот отвор на чулпата е кон исток, за што се верувало дека од таа страна сонцето се препораѓа од Мајката Земја.
2 Поврзано
* Перу
* Ајмари
* Кола (народ)
* Чулпа
Елц

Елц — река во Баден-Виртемберг, Германија, десна притока на реката Рајна. Таа извира од Шварцвалд, во близина на изворот Брег. Елц тече низ Елцах, Валдкирх и Емендинген, пред да се влее во Рајна, во близина на Лар. Нејзината должина е околу 90 километри.
Долниот тек на Елц е поврзан со Каналот Леополд, канал за ослободување од поплави.
1 Притоки
* Драјзам
* Глотер
* Гутах
Милан Делчев

Милан Делчев ( во — во , Кукушко) — македонски револуционер учесник во македонското револуционерно движење и деец на Македонската револуционерна организација .
1 Животопис
Милан Делчев е роден 1883 година во Кукуш, тогаш во Отоманското Царство. Се родил како трет син на Никола Делчев и Султан Делчев, а негови браќа се Гоце, Димитар и Христо Делчев.
Милан Делчев на 18 години станал четник при војводата Крсто Асенов во 1901 година. На 20 јуни 1903 година, за време на Илинденското востание, аскерот ја опколил четата, по што комитите се поделиле во групи по дваца-тројца. Милан останал само со еден другар. Неколку дена се криеле во селото, а потоа едно утро, тргнале накај шумичката над селото. Наишле на голема турска војска, бидејќи не можеле да се вратат назад, ја прифатиле борбата. Милан херојски загинал во нерамноправната битка. Три дена никој не знаел за безживотното тело на Милан. Четвртиот ден решително селаните, ризикувајќи ги своите животи, формирајќи процесија го погребале. Самата шума ја нарекле Милан-Делчева шума. Никола и Султана Делчеви за само две години загубиле три сина: Гоце, Милан и Мицо.
2 Поврзано
* Никола Делчев
* Султана Делчева
* Гоце Делчев
* Димитар Делчев
* Христо Делчев
* Руша Чопова
* Лика Чопова
3 Наводи
4 Книжевност
* Јован Павловски - ''Огнено семејство - Спомени на Лика Чопова,'' Скопје, 1978.
* Д-р Симо Младеновски ''- Револуционерката Руша Делчева (1868-1945),'' Скопје, 1983.
Гитареро

Пештерата Гитареро се наоѓа во долината Калехон де Уајлас во покраината Јунгај во регионот Анкаш во Перу. Пештерата се наоѓа околу 50 метри над Рио Санта и на надморска височина од 2,580 метри.
1 Археолошки пронајдоци
Според археолошките ископувања, се потврдило дека пештерата се користела од луѓето уште од 8000 г.п.н.е. и можби и порано како на пример 10,560 г.п.н.е. Долна вилица и заби биле пронајдени во пештерата и според радиокарбонизацијата се потврдила годината на потекло, т.е. 10,610 г.п.н.е.. Во наоѓалиштето биле пронајдени плочка за дробење и отстранување месо од коски..
2 Користена литература
* Stone-Miller, Rebecca. ''Art of the Andes: from Chavín to Inca''. London: Thames and Hudson, 2002. ISBN 978-0-500-20363-7.
Димитар Делчев

Димитар Николов Делчев, познат како ''Мицо Делчев'' ( во — во ) — македонски револуционер учесник во македонското револуционерно движење и деец на Македонската револуционерна организација.
1 Животопис
Димитар Делчев е роден 1879 година во Кукуш, тогаш во Отоманското Царство, денес во Грција. Се родил како втор син на Никола Делчев и Султана Делчева, а негови браќа се Гоце, Милан и Христо Делчев. Димитар Делчев, основно обрзование завршил во родниот град, а потоа учел во Солунската машка гимназија „Св. Кирил и Методиј“, каде што се приклучил во Организацијата, учествувал во неколку терористички акции, а исто така и во бунтот на учениците против самоволието на директорот и на некои професори од егзархиската гимназија. Поради тоа бил исклучен од неа во 1896 година. Во Дупница, каде што го продолжил образованието, во домот на Никола Малешевски, кај кого престојувал, се запознал со повеќе членови на ВМРО и комити. Летото 1900 година се вклучил во четата на Христо Чернопеев и бил еден од најмладите комити во неа. На 4 февруари 1901 загинува во првата поголема борба, која ја имала четата против турскиот аскер кај селото Бајалци, Гевгелиско.
Кога на Гоце Делчев му соопштиле за смртта на Мице, тој само запрашал: ''„Се држеше ли херојски брати ми?“'' Бил горд од одговорот за храброста на брат му Димитар (Мицо) Делчев.
2 Поврзано
* Никола Делчев
* Султана Делчева
* Гоце Делчев
* Милан Делчев
* Христо Делчев
* Руша Чопова
* Лика Чопова
3 Наводи
4 Книжевност
* Јован Павловски - ''Огнено семејство - Спомени на Лика Чопова,'' Скопје, 1978.
* Д-р Симо Младеновски ''- Револуционерката Руша Делчева (1868-1945),'' Скопје, 1983.
Георги Мончев

Георги Василев Мончев, — македонски револуционер, учесник во македонското револуционерно движење и деец на Македонската револуционерна организација.
1 Животопис
Мончев е роден 1883 година во Прилеп, тогаш во Отоманското Царство. Син е на Васил Мончев и брат на Борис Мончев. Неговиот татко се преселил во Солун. Во 1902 година завршил во Солунската гимназија, а таму станал член на Организацијата.
Во текот на Илинденското востание земал учество во многу борби со османлиската војска како четник на Даме Груев. По востанието бил член на Солунскиот окружен револуционерен комитет. Од 1906 до 1908 година е четник на Александар Китанов и Гоце Междуречки. Учествувал како делегат на Ќустендилскиот конгрес. По Младотурската револуција во 1908 година станува активист на Сојузот на бугарските конституциони клубови. Во 1912 година е уапсен и осуден на прогонство.
При избувнувањето на Првата балканска војна во 1912 година Мончев предводел партизанска чета № 27 од 10 лица четници на Македонско-одринското ополчение, која дејствува во Кукушко и Солунско. Потоа служи во Втора чета на петнаесеттата Штипско дружина, а во Втората балканска војна - во зборната партизанска чета на МОО. Повреден е на 26 јуни 1913 година и по неуспешниот обид да се самоубие, во бесознание се нашол во грчко заробеништво. Починал од повредите во Солун. Добитник е на орден "За храброст" IV .
Никола Делчев

Никола Димитров Делчев (28 април 1844 - 6 март 1920) — македонски општественик од Кукуш и татко на македонскиот револуционер Гоце Делчев. Женет со Султана од село Морарци, Кукушко, имал 5 ќерки: Руша, Цоца, Тина, Лика и Елена, и 4 сина: Гоце (Ѓорѓи), Мицо (Димитар), Милан и Христо.
1 Животопис
Никола Делчев бил меанџија. Покрај куќата, поседувал дуќан, околу шест декари лозје, од кои сам правел вино и ракија, како и околу осум декари ниви близу до Кукуш. Никола држел крчма на житниот пазар во Кукуш, а на пазарниот ден (четврток) станувал и гостилничар. Водел трговија со жито и имал мандра од неколку стотина овци (околу 600-700).
Гоце Имов, пријател на Гоце Делчев, во своите ''Спомени'', истакнал дека неговиот татко и таткото на Гоце се занимавале со трговија на овци, кои ги купувале напролет и ги продавале есента кај трговци дојдени од Цариград или Анадолија. Кога немало трговци на жива стока, неа ја колеле и ја солеле за пастрма, а потоа ја испраќале за Драма, Кавала, Сер и Солун.
Бил активен во општествениот живот на Кукуш.
По Балканските војни емигрирал во градот Горна Џумаја, Пиринска Македонија. Бугарската држава му дала на Никола Делчев народна пензија за заслугите на неговите синови за слободата на Македонија.
Никола бил строг и правичен, оттаму неговиот патријархален однос не создал инфериорни личности од неговите деца. Напротив, сите тие израснале во самосвесни и слободољубиви поединци.
2 Поврзано
* Делчеви
Странствувањето на Чајлд Харолд

Странствувањето на Чајлд Харолд — дело на Џорџ Гордон Бајрон (1788-1824), напишано во текот на неговото патување по Средоземното Море((Шпанија, Албанија, Грција, Турција) (1812-1818), а кое по враќањето дома му носи неочекувана и мигновена слава. Тоа е поема, составена од четири дела. Насловот го добила по поимот ''childe'' (се изговара ''чајлд''), средновековна титула за младите благородници кои претендирале да станат витези.
1 За поемата
„Странствувањето на Чајлд Харолд“ е роман без заплет, драма без дејствие. Чајлд Харолд патува поради патување. Впечатоците кои јунакот ги проживува во разни земји и мислите предизвикани од нив, ја сочинуваат целата содржина на поемата. За минатото на Чајлд Харолд, малку знаеме, но бидејќи романтизмот е главно поезија на богатата аристократска класа, Бајрон му ги придава тие одлики на својот јунак.
Чајлд Харолд, патувајќи низ непознати земји, доаѓа под ѕидините на Цариград, го минува Екваторот, и како крајна цел на неговото патување се јавува Индија. Изборот на овие „непознати земји“ не е случаен, бидејќи интересот за Индија и учењето за нирвана е карактеристично за романтизмот. Незадоволни од реалноста, романтичарите скитале барајќи го идеалот и мислеле дека ќе го најдат во помалку познати земји.
Чајлд Харолд во Шпанија се разочарал од реалноста и исто како и Бајрон, не сфаќа дека времето на витези нема да се врати. Поетот ги повикува „синовите на Шпанија“ во борба за ослободување, а тоа е всушност тагата дека витештвото нема да се врати.
Во Грција, Чајлд Харолд ги предизвикува старите сенки (одамна заспаните херои), за да го разбуди ентузијазмот со зборови кои ништо не му значат на новото човештво.
Чајлд Харолд е типичен романтичарски јунак, чии карактерни црти се всушност и одликите на романтизмот како уметничко движење. Овој лик ќе биде причина за појава на поимот бајронизам, книжевно движење во чии трудови главните протагонисти ќе ја поседуваат истата психолошка конструкција. Нивни идеали ќе претставуваат култ кон слободата, желба за патување во далечни и егзотични земји, потенцирање на индивидуализмот, човековото разочарување кое преминува во светска тага, величање на славното минато (античко и витешко) и недопрената природа.
Огист Браве

Огист Браве (|Auguste Bravais, Анонеј, - ) бил француски физичар и еден од основачите на кристалографијата како научна дисциплина.
Огист Браве во 1849 ја поставил основата на кристалографијата со систематизирање на кристалните решетки во 14 групи, подоцна познати како Бравеовите решетки.
Анри Дарси

Анри Дарски (|Henry Philibert Gaspard Darcy; — ) бил француски научник кој дал значаен придонез на полето на хидрауликата каде што го измислил законот кој денес го носи неговото име и се вика Дарсиев закон.
Кусичака

Долината Кусичака е значаен археолошки регион во Перу каде има значителен број докази за Инките. Овој регион бил значајна земјоделска област во Тавантинсују.
1 Поврзано
* Тавантинсују
* Земјоделство во Империјата на Инките
Кунтур Васи

Кунтур Васи (кечуански: ''Kuntur Wasi'') во превод значи „куќата на кондорот“ е археолошко наоѓалиште во Перу. Составено е од рушевини на старо светилиште, каде имало објекти и скулптури, за кои се верува се од Чавинската култура. Наоѓалиштето бил откриен во 1945 година од Хулио Тело.
Кунтур Васи се наоѓа во северните планински предели на Перу, поточно на реката Хекетепеке во регионот на градот Кахамарка. За наоѓалиштето се верува дека било изградено во периодот од 1000 до 700 година п.н.е. Составено е од храм, платформи, двориште и комплекс соби, каде во една од собите има скулптура висока 75 см изработена од глина. Покрај тоа, во наоѓалиштето има и гробишта. Кунтур Васи бил населен од 1200 до 50 г.п.н.е.
1 Наводи
* Moseley, Michael. ''The Incas and Their Ancestors''. 1992: Thames and Hudson.
* Von Hagen, Adriana & Craig Morris. ''The Cities of the Ancient Andes''. 1998: Thames and Hudson.
2 Поврзано
* Археолошки наоѓалишта во Перу
* Чавинска култура
* Перу
Монтпилиер (Вермонт)

Монтпилиер (|Montpelier) е град во САД во сојузната држава Вермонт и нејзин главен град. Од мерењата направени во 2000 година, во градот живееле 8,035 жители а со тоа Монтпилиер е најмал главен град што бил на сојузна држава во САД.
Монтпилиер настанал во осумдесеттите години на 18 век, а денес е познат по зградата на владата на сојузната држава Вермонт. Седиштето се наоѓа во зграда со карактеристична позлатена купола изградена во 19 век во западниоте дел на градското седиште, низ кој долж јужниот крај тече реката Винуски. Градот со тоа е познат исто така како единствен главен град на некоја американска сојузна држава во кој се наоѓа Мекдоналдс ресторан.
Гран Вилаја

Гран Вилаја е комплекс од археолошки рушевини кои се распоредени во регионот на долината Уткубамба во северно Перу.
Наоѓалиштето било откриено и именувано од Џин Савој во 1985 година. Се претпоставува дека има околу 5000 згради во поголемиот регион на Гран Вилаја, некои се округли, некои се квадратни и сите се изградени од локален варовник. На градбите има изрезбано мотиви на змии, кондори, пуми и останати геометриски фигури. За комплексот се верува дека е изграден од културата Чачапоја.
1 Поврзано
* Археолошки наоѓалишта во Перу
* Чачапоја
Езоп

Езоп (|Αἴσωπος, ''Aisōpos'') — старогрчки баснописец.
1 Животопис
За животот на Езоп нема многу податоци. Се смета дека Езоп живеел од 620 п.н.е. до 564 п.н.е. По потекло од Мала Азија, тој бил роб на островот Сам, сопственост на филозофот Ксант, кој го ослободил. Исто така, се верувало дека по потекло е од Тракија или од Лидија (од Сард), но сепак, преовладувало мислењето дека тој е од Фригија, и тоа поради две причини: јадрото на неговите басни е фригиско, а освен тоа, неговото име потсетува на Езеп - река во Фригија. Иако малку се знае за неговото потекло, младост и семејство, постојат повеќе податоци за неговата смрт. Се претпоставува дека не умрел од природна смрт, туку дека бил убиен, а причината за тоа биле токму неговите басни. Имено, Езоп ги проколнал жителите на Делфи затоа што не им се допаднале неговите басни, а тие пак лажно го обвиниле дека уркал златен сад од храмот на Аполон, по што го врзале и го фрлиле од една карпа. Според друга верзија, неговиот пријател, кралот Крез, го испратил Езоп во Делфи за да однесе подароци во Аполоновиот храм, како и за секој жител на Делфи. Езоп го оставил златото во храмот, но сметајќи дека жителите на Делфи се неработници, парите наменети за нив му ги вратил на кралот Крез. Навредените жители на Делфи го обвиниле за кражба на златна жртвена чаша од храмот и го фрлиле од карпа.
2 Творештво
На Езоп му се припишува авторството на вкупно 426 басни, а прв ги објавил Деметрија Фалеранин во 4 век п.н.е. Басните се полни со алегории, хумор, а филозофијата на животот е раскажана под маската на разни животни. Езоп се смета за татко на басната, а неговиот пример го следеле бројни современи баснописци, како: Лафонтен во Франција, Лесинг во Германија, Иван Крилов во Русија, Доситеј Обрадовиќ во Србија, итн. Исто така, бројни современи писатели ја користеле постапката својствена за басната за да ги искажат одликите на човекот. Езоповскиот јазик претставува поим за говорна загатка со која се кажува едно а се мисли на нешто друго, како и поим за книжевната постапка со која тешките вистини за луѓето се соопштуваат преку привидно наивен дијалог меѓу животните, растенијата и предметите. Како и седумтемина мудреци, кои му биле современици, Езоп бил човек со големо животно искуство, голем познавач на човековата природа и набљудувач на човековите недостатоци. Покрај тоа, за да ги создаде своите басни, тој морал да биде и добар познавач на животинскиот и растителниот свет, со цел да ги пронајде најблиските сличност меѓу нив и луѓето. Тој ги кажувал басните за да ги поучи луѓето и да ги направи подобри, но неговата дарба не е само педагошка, туку и уметничка, зашто многу негови басни се книжевни медалјони полни со свежина, хумор, бистрина и правичност.
3 Поврзано
* Езопови басни
Парламентарни избори во Турција (2011)

Парламентарните избори во Турција се одржиле на 12 јуни 2011 година. За 550 пратенички места се бореле 7.600 кандидати. Право на глас во Турција имале 50 милиони од вкупно 72 милиони жители.
1 Предвидување
Исламската конзервативна партија на премиерот Реџеп Таип Ердоган се очекувало да победи третпат по ред на парламентарните избори во Турција кои се одржиле на 12 јуни 2011. Според турските аналитичари, партијата претставува економска и политичка стабилност за Турција, нешто кое според нив, опозицијата тешко можела да го направи. Според анкетите, Партијата на Правдата и Развојот, која од 2002 година е на власт во Турција повторно ќе издвои победа. Според сите анкети, на изборите, партијата на премиерот Реџеп Таип Ердоган би добила од 46 до 48 % од гласовите, речиси исто како и пред четири години. За Социјалдемократската Партија, која има секуларистичка програма, се сметало дека ќе добие 30% од гласовите.
Околу 30 кандидати се независни, но, тие се поддржани од главната партија на Курдите, Партија за мир и демократија, која исто така се очекувало да биде дел од Парламентот. Во текот на кампањата Ердоган ветил дека до 2023 ќе отвори нов канал, паралелен со тој на Босфор. Тој исто така високо ги истакнал економските достигнувања на Турција, која во 2010 година имала економски раст од 8.9%.
2 Изборна кампања
Во изборната кампања учествувале 15 партии, но поголем број од нив не добиле поддршка за изборен цензус од 10 % од гласовите. Прокурдската Партија на мирот и демократијата (БДП), преку независни пратеници се обидела да влезе во Парламентот.
Во исто време, Министерството за внатрешни работи и Дирекцијата на полицијата во Турција испратиле предупредување до општините и силите за безбедност во црноморските окрузи за опасноста од терористички напади од Курдската работничка партија (ПКК) пред парламентарните избори.
3 Анализа
Иако АКП го зголемила процентот на своите гласови за скоро 4 % од изборите во 2007 година, поради парламентарната аритметика АКП изгубила 15 места, поради што не го достигнала „''супер мнозинството''“ од 330 пратеници, кое ќе й овозможело на партијата да изгласа уставни измени и да ги прати на референдум за конечна одлука.
Подобрувајќи ја својата позиција, Републиканската народна партија (ЦХП) завршила на второто место со 26 % од гласовите или 135 места, или 23 места повеќе од минатиот пат. Партијата на националистичка акција (МХП) освоила 13 % од гласовите, односно 54 места, што е намалување за 17 места, навидум без да претрпи штета од секс-скандалите кои довеле до оставка на десет високи партиски членови. Друг голем победник бил прокурдската Партија на мирот и демократијата (БДП), која освоила дополнителни десет места во парламентот.
Од преку 50.000.000 гласачи со право на глас, околу две третини од населението, 84,5 % излегле на гласање.
Треска (езеро)

Треска претставува рекреативно езеро во село Сарај, во близина на главниот град на Македонија, Скопје. Езерото се протега на површина од , длабоко е од 1,6 до 3 м и има капацитет од 10.000 капачи. Целиот спортско-рекреативен комплекс е изграден во 1978 година со самопридонес на жителите на Скопје.
1 Загаденост
Поради загаденоста на водата, езерото е затворено како капачки објект од 1998 година. Постои иницијатива за негово повторно активирање како главна летна атракција за скопјани и иако постои фонд „Пари за Треска“, единствено има средства само за да се покријат трошоците за тековно чистење на дното на езерото, како и за санација на бетонските плочи на базенот.
Луј Неел

Луј Ежен Феликс Неел (|Louis Eugène Félix Néel), (, – , ) - француски физичар роден во Лион. Студирал во родниот град, а со титулата доктор на науки се здобил на универзитетот во Стразбур. Неел добил Нобелова награда во 1970 година, за неговите истражувања за магнетните својства на цврстите тела.
Неговиот придонес во физиката се покажал со создавањето на бројни корисни апликации, особено во развојот на подобрените компјутерски единици. Околу 1930 година тој предложил нова форма на магнетно однесување наречена антиферомагнетизам („Ferrum“ што преведено од латински значи железо), како спротивност на феромагнетизмот. На одредена температура (Неелова температура) ова однесување престанува, поточно се губи одликата. Луј Неел потенцирал дека материјалите може да пројават феромагнетни својства. Тој исто така дал објаснување за слабиот магнетизам на одредени камења, правејќи го возможно учењето за историјата на магнетното поле на Земјата.
1 Награди
*Хјузова награда на Научната академија (1935)
*Феликс-Робинова награда на Француското друштво на физичари (1938)
*Блонделов медал (1948)
*Награда на „Тројцата физичари“ (1963)
*Златен медал (1965)
*Нобелова награда за физика (1970)
2 Наводи
********
Чанкило

Чанкило е антички монументален комплекс во Перу. Наоѓалиштето лежи во долината Касма во пустинската област на државата. Во него има тврдина на рид, сончевата опсерваторија „Тринаесет Кули“, како и области за живеење. За „Тринаесетте кули“ се верува дека биле сончева опсерваторија изградена во 4 век п.н.е. До 2008 година не се знаело кој го изградил. Наоѓалиштето зафаќа околу 4 км<sup>2</sup> и имало тврдина со храм кој бил функционален до 4 век п.н.е.
1 Користена литература
::
Градиште (Подвис)

Градиште — археолошко наоѓалиште во кичевското село Подвис. Претставува населба од доцноантичко време. Се наоѓа на 1 км западно од селото, каде има голема височинка со стрмни страни, што се наоѓа источно од суводолицата Плевење и северно од патот Кичево-Охрид. Врвот ѝ е зарамнет, со површина од 50 × 25 м, опкружен со бедем чии темели можат прилично добро да се насетат. Според кажувањето на мештаните, до скоро време бедемот бил видлив на повеќе места. Денес во просторот на градиштето има множество фрагменти од питоси, покривни ќерамиди, купишта кршен камен и друг градежен материјал. На источната страна, во подножјето, во приватни ниви се најдени два примерока од архитектонска декоративна пластика, поточно, капител и квадратен блок од мермер. Капителот е во облик на пресечена пирамида на која трите страни ѝ се украсени со орнамент во облик на лушпи од риба, додека на четвртата (челната) има четвртесто поле во кое се врежани буквите КОЅ — изведени во римска капитела. Што се однесува до блокот, на горната страна има врежано каналче за поврзување со олово, според што може да се претпостави дека имал функција на некаков постамент, можеби база на столб. По површината на нивите има доста фрагменти од тегули. Наодите се чуваат во Музејот во Кичево.
1 Поврзано
*Подвис;
*Список на археолошки наоѓалишта во Кичевско;
The-Dream

Териус Јангдел Неш, (анг. ''Terius Youngdell Nash'') подобро познат по неговото сценско име The-Dream, е американски Р&Б пејач, текстописец и снимачки продуцент. Роден е во Рокингам, Северна Каролина и е пораснат од неговата мајка Рева Неш сè до нејзината смрт на 35 години. The-Dream се преселил во Атланта, Џорџија, каде бил пораснат од неговиот дедо.
The-Dream се сретнал со R&B продуцентот Лани Стјуарт во 2001, кој му помогнал да потпише договор. Тој поминал две години на вториот албум од Нивеа ''Complicated'' и продолжил да пишува и продуцира со Кристофер „Трики“ Стјуарт, пратот на Лани. Заедно, The-Dream и Трики ги продуцирале „Umbrella“ од Ријанаод 2007 и „Single Ladies (Put a Ring on It)“ од Бијонсе, што ја открило кариерата на The-Dream. Тој потпишал договор со Def Jam Records во 2007 и го издал неговиот прв студиски албум ''Love Hate'' подоцна истата година. Во март 2009, The-Dream го издал неговиот втор студиски албум ''Love vs. Money''. Во јуни 2010, The-Dream го издал третиот албум, ''Love King''.
1 Ран живот
Териус Неш е роден во Рокингам, Северна Каролина и се преселил со неговата мајка во Атланта на 3 години. Свирел на труба, тапани и гитара како дете.
Де Мојн

Де Мојн (|Des Moines) е главен и најголем град во американската сојузна држава Ајова. Бројот на жители според мерењата извршени во 2009 год изнесувало 209,124 а со целата околина 554,659 жители.
Градот се наоѓа во централниот дел на Ајова. Низ градот течат две реки Де Мојн и Ракун.
Де Мојн е основан во 1843 година под името ''Форт Де Мојн'' (|Fort Des Moines), а статусот град го добил во 1851 година. Главен град на сојузната држава Ајова станал во 1857 година.
Најсилниот сектор во економијата е осигурителната индустрија.
Ортенау

Ортенау (|Ortenau) — историски предел во Баден-Виртемберг, која се наоѓала на десниот брег на реката Рајна. Таа опфаќала приближно иста површина како денешниот округ Ортенау (Ортенаукрајс).
Ортенау, првично наречен Мортенау, бил ран средновековен округ (''Гау'') во Војводството Швабија. Тоа било првпат да се споменува во 763 година. Во 1007, Ортенау бил даден на Бискупијата Бамберг. Во доцниот 13 век, округот се распаднал и неколку помали членки се формирале на негово место. Делови припаднале на Бискупијата Стразбур; териториите кои останале во сопственост на кралот го формирале ''Ландфогтај'', Ландфогтај Ортенау. Помеѓу 1803 и 1819 година, Ортенау станал дел од Баден.
1 Поврзано
* Ортенау (округ)
Виктор Донт

Виктор Д'Онт (''Victor D’Hondt'', &ndash; ) бил белгиски адвокат, професор по граѓанско право и математичар. Во 1878 година развил метод за распределба на пратеничките мандати за време на повеќепартсиките избори. Тој метод, који благо ги фаворизира посилните партии наспроти послабите, според него бил наречен Д`Онтов метод или “модел на најголеми количници“.
Д'Онтовиот метод се користи на парламентарните избори во земјите како што се: Аргентина, Австрија, Белгија, Бугарија, Велс, Еквадор, Израел, Исланд, Јапонија, Колумбија, Унгарија, Македонија, Парагвај, Полска, Португалија, Романија, Словенија, Србија, Турција, Финска, Холандија, Хрватска, Чешка, Чиле, Шкотска и Шпанија.
Џуно

Џуно (|City and Borough of Juneau; скратено ''Juneau'') е главен град на американската сојузна држава Алјаска. Претставува единствена административна единица сместена на Алјаска. Во 1906 е избран за престолнина на Алјаска, кога седиштето на владата било преместено од Ситкa. Со актот од 1970 година, градот се споjува со соседниот Даглас и околните населби кои заедно ја сочинуваат територијата на денешен Џуно.
Површината на градот изнесува 8.430,40 км<sup>2</sup> што е повеќе од Род Ајленд и Делавер заедно. Центарот на Џуно се наоѓа во подножјето на истоимената планина и се простира преку каналот од островот Даглас. Според пописот направен во 2000 година, во градот живееле 30,711 жители, додека пак според пописот од 2007 покажало дека во градот живееле 30,690 луѓе.
Градот го добил своето име според Џо Џуно, рудар и трагач по злато. Џуно бил основан од Џо и Ричард Хенри после пронаоѓањето злато со помош на племето Тлингит.
Црква „Св. Никола“ - Ново Село

Свети Никола (позната и како ''Св. Никола Талалеј (летен)'' или ''Св.Талеа'') — македонски православен храм кој се наоѓа во Ново Село, недалеку од Зелениково во околината на градот Скопје. Храмот се наоѓа веднаш јужно од селото на неколку стотини метри оддалеченост. Изградбата датира од крајот на XVIII и почетокот на XIX век за што сведочат натписи и повеќе стари надгробни плочи во кругот на црквата. Црквата е возобновувана во два наврати. Првиот пат таа била обновена во 1896 година. Вторпат црквата била обновена во поново време односно во периодот од 2003-2005 година. Покрај патрониот празник на црквата (9 мај)селото го слави и празникот „Свети Константин и Елена“.
1 Галерија
Маркаваси

Маркаваси (''Markawasi'') или Маркауаси (''Marcahuasi'') е плато на Андите кое се наоѓа источно од Лима во Перу. Платото се наоѓа на околу 4.000 метри надморска височина, над селото Сан Педро де Каста. Местото е познато по камените фигури кои се распространети низ целото плато и воедно е туристичка атракција во регионот.
1 Опис
Платото е од вулканско потекло и е долго четири километри на надморска височина од 4.000 метри. Платото се наоѓа источно од Лима, главниот град на Перу, и во него се наоѓаат карпести гранитни формации кои имаат различни форми и облици. Денес постојат повеќе теории за потеклото на карпите. Најзастапена теорија е таа дека тие се создадени по природен пат, преку ерозија. Така, во месноста можат да се сретнат карпи налик на орел, фараон, коњ, јавач, Инка, Маја и познатиот Споменик на човештвото, меѓу останатите.
Наоѓалиштето за првпат е откриено и претставено на перуанската и светската јавност од д-р Даниел Рузо (1900-1991) во 1950-те години. Тој поминал долг период на платото и за него издал книга и публикации. Според Рузо, наоѓалиштето билао создадено од старата цивилизација Мазма. Оваа цивилизација опстојувала пред 10.000 години и имале развиена технологија чии резултати можеле да се видат на различни места во светот како што се Велигденскиот Остров, Романија, Мексико, Франција и Бразил. Оваа теорија не е во согласност со општоприфатената теоријата за настанокот на човекот.
Поради големата изолираност на платото, посетителите носат сè што е потребно за поминување на планираното време во Маркаваси. Сета опрема се носи рачно, со магариња или со коњи од Сан Педро де Каста. Најпознато место на камперите е големата дупка позната како „амфитеатар“.
2 Форми
Наоѓалиштето изобилува со поголем број облици, меѓу кои се:
* споменик на човештвото
* печурката
* пророкот
* сфингите
* гулабот
* алхемичарот
* фоките
* амфитеатарот
* тврдината
* желката
* божицата Туерис и богот крокодил
* камилата
* коњот
* Мајанецот и Инката
3 Наводи
****''López Mazzotti, Daniel (2001). A mochila en Perú. Exploradores peruanos.''
4 Поврзано
* Перу
* Лима
* Анди
Државен код

Државен код претставува краток географски код составен од букви или броеви (геокодови), развиен за да се претставуваат државите или зависните територии за потребите при обработка на податоци и за олеснување на комуникациите. Поради тоа, се развиени неколку различни системи. Најпознат меѓу нив е ISO 3166-1.
Изразот ''државен код'' понекогаш се користи за повикувачките броеви на различни држави, на пример E.164 повикувачки броеви на државите.
WGS84

Светскиот геодетски систем (крат. WGS84 од англ. ''World Geodetic System 1984'') — појдовен стандард во картографијата, геодезијата, морепловството и воздухопловството. Составен е од стандардна координатна рамка на Земјата, стандардна сфероидна упатна површина („појдовен елипсоид“ или „појдовник“, лат. ''datum'') за сирови податоци за надморска височина и гравитациски еквипотенцијална површина („геоид“) која го определува „номиналното морско ниво“.
WGS 84 е најновата верзија на системот (изработена во 1984, последна преработка во 2004), која треба да важи до 2010 г. Претходно важеле системите WGS 72, WGS 66, and WGS 60. WGS84 е појдовниот координатен систем што го користи Глобалниот систем за позиционирање (GPS).
1 Главни параметри
За координатен почеток на WGS84 е земено Земјиното тежиште. Се смета дека грешката (отстапката) е помала од 2 см.
Во WGS84, меридијанот на нулта географска должина е појдовниот меридијан на IERS. Овој меридијан се наоѓа 5,31 лачни секунди источно од гриничкиот Нулти меридијан, што соодветствува на 102,5 метри на географската ширина на Гриничката опсерваторија.
Според последната преработка, упатната површина на WGS84 се дефинира како сплеснат сфероид (елипсоид), со главен (напречен) полупречник ''a'' = 6.378.137 м на екваторот и сплеснување ''f'' = 1/298,257223563. Величината (поларниот полупречник) на главната полуоска ''b'' може да се изведе од b = a (1 - f) ≈ 6356752,3142 м.. Ова претставува сплеснување од 21,384 685 755 км, односно ≈ 0,335%).
Моментално WGS84 го користи геоидот на Моделот на Земјината гравитација 1996 (EGM96), исто така преработен во 2004. Овој геоид ја определува номиналната површина на морското ниво по пат на сферна хармонија на степен 360 (што дава околу 100 км хоризонтално разложување). Отстапувањата на геоидот EGM96 од појдовниот елипсоид на WGS84 се движат од околу -105 м до околу +85 м. EGM96 се разликува од изворниот геоид на WGS84, кој се нарекува EGM84.
2 Поврзано
* GPS
* Geo (микроформат) — за означување на WGS84-координати во (X)HTML
* Геоозначување
* Точка од интерес
* Појдовник (датум)
Црква „Св. Петар и Павле“ - Пакошево

Свети Апостоли Петар и Павле — македонски православен храм кој се наоѓа во селото Пакошево, недалеку од Зелениково во околината на градот Скопје. Храмот се наоѓа на самиот крај, јужно од селото, крај патот кој води кон Ново Село. Црквата е изградена во периодот од 1982 до 1985 година. На карпестиот рид на црквата е поставен и метален крст. Патрониот празник на црквата е слава на селото, кога се прави собор и се дели ручек во трпезаријата која се наоѓа веднаш до црквата. Во кругот на црквата се наоѓаат и селските гробишта.
Роли (Северна Каролина)

Роли (|Raleigh) е главниот град на американската држава Северна Каролина. Овој град според статистиките во 2020 година, има 467,665 жители, што го прави најголем град во Северна Каролина после Шарлот, и 41-ви град по број на жители во САД.
Мизантроп

Мизантроп (француски: Le Misanthrope ou l'Atrabilaire amoureux) — комедија од 17 век, напишана од Молиер. Ако овде внел нешто ново, тоа е проширувањето на кругот: овде не е прикажана само дворската средина, туку и граѓанската класа, судот, полицијата. Главниот лик Алкест се судира истовремено на повеќе страни. Тој е во право, но сепак губи. Со оваа комедија завршува вториот, најдобриот период од книжевната дејност на Молиер.
1 Кратка содржина
Алкест е добар познавач на литературата. Нему за совет му се обраќа некојси Оронт, кој пишува сонети, кого лицемерните пријатели во очи го лажат и му велат дека е „мајстор за сонети“. Алкест отворено го изразува своето негативно мислење за сонетите, поради што добива огорчен непријател во лицето на навредениот писател, и кој му создава немали непријатности на Алкест.
Потоа Алкест се судира со лицемерното дворско друштво, на кое и смаиот му припаѓа според својата позиција, но чија расипаност кај него предизвикува одвратност. Но најтешко разочарување Алкест ќе доживее во својот роман. Тој ја сака Селимена, бездушна кокета, која среќата ја гледа во бучните светски задоволства, лаже, лицемерна е, и не го разбира Алкест. Но, Алкест дури и кога ќе ги види сите нејзини лоши страни, продолжува да ја сака, и готов е да ја земе за жена, да ѝ го понуди срцето под услов таа да се одрече од светската бука и во мир да се повлече со него. Но, младата кокета се плаши од такво откажување, и комедијата завршува со кликот на Алкест: „Јас ќе побарам на Земјата осамено катче, каде може слободно да се биде чесен!“
2 За ликот Алкест
За нас најинтересен за разгледување е главниот јунак Алкест. Тој е прототип на главните јунаци создадени многу подоцна - во XVIII век и почетокот на XIX век. А тоа се: општествени борци, енциклопедисти, поети на светската тага, песимисти. Но во 17 век сè уште немало подлога за таков тип на човек.
Затоа се истакнуваат две основни црти на Алкест: првата црта е дека тој е осамен човек со пасивен карактер, кој сепак протестира; втората црта е дека тој е главно мислител и теоретичар. Како и Дон Кихот, тој не сака да ѝ се прилагоди на стварноста. Како и Хамлет, тој во секое свое лично страдање гледа повреда на светската правда. За него не е важно личното дело, туку принципот и моралниот заклучок предизвикан од тоа дело. Мислителот Алкест се искрева над човекот.
Третата црта на Алкест е неговата мизантропија: тој ги мрази луѓето, затоа што во нив ја гледа само лошата страна. Зборовите на Алкест со кои тој ја фали едноставноста на старото време, се предвесници на протестот на Русо против културата на градскиот живот.